Nenad Starovlah

Nenad Starovlah (rođen 29. jula 1955) bosanskohercegovački je bivši profesionalni nogometaš i trener. Nastupao je za Željezničar i nogometnu reprezentaciju Jugoslavije. Trenutni je direktor Omladinske škole FK Željezničar.

Igračka karijera
Rođen je u Sarajevu. Nogometnu karijeru počinje u Željezničaru. Za tim sa Grbavice potpisuje 1972. godine. Igrao je narednih deset godina. Zabilježio je 137 ligaških nastupa, te postigao 4 gola. Za nogometnu reprezentaciju Jugoslavije je upisao dva nastupa.

Trenerska karijera
Postaje trener omladinskih selekcija Željezničara 1982. godine. Uporedo je bio trener mlađih selekcija Jugoslavije. U Željezničaru ostaje do 1992. godine. Potom je vodio Hajduk Kulu i Borac Čačak. U Grčku odlazi 1994. godine gdje je preuzeo Ethnikos Piraeus. Zatim je bio trener kiparskih klubova Apollon Limassol i Enosis Neon Paralimni.

Od 2000 do 2001. godine je bio trener Sutjeske, da bi potom četiri godine proveo na poziciji tehničkog direktora akademije Apollona. U Željezničar se vraća 2006. godine, međutim na klupi sarajevske ekipe se kratko zadržava.

Reference

Vanjski linkovi

Nenad Starovlah na transfermarkt.com

Kategorija:Rođeni 1955.
Kategorija:Živi ljudi
Kategorija:Biografije, Sarajevo
Kategorija:Jugoslavenski nogometaši
Kategorija:Nogometaši Željezničara
Kategorija:Bosanskohercegovački sportisti 20. vijeka